
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Tinerilor Focşani
 la Reuniunea Regională a Consiliilor Locale ale Tinerilor, care se va desfăşura
 în perioada 04 - 06 septembrie 2016 în municipiul Orăştie
                Consiliul Local al Municipiului Focşani, judeţul Vrancea, întrunit în şedinţă ordinară,

           -  analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Tinerilor Focşani la Reuniunea Regională a Consiliilor Locale ale Tinerilor, care se va desfăşura în perioada 04 - 06 septembrie 2016 în municipiul Orăştie şi raportul comun întocmit de Direcţia economică şi Direcţia de resurse umane şi coordonare unităţi subordonate înregistrat la nr. 52872/24.08.2016;

-   văzând avizul favorabil al Comisiei de buget şi administraţie publică ;

           -   având  în  vedere  adresa  transmisă  de  Consiliul  Local  al  Tinerilor  Focşani nr. 52868/24.08.2016;

· în baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5
 precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                Art. 1 Se aprobă participarea Consiliului Local al Tinerilor Focşani la Reuniunea Regională a Consiliilor Locale ale Tinerilor, care se va desfăşura în perioada 04 - 06 septembrie 2016 în municipiul Orăştie, reprezentat printr-un grup format din trei membrii ai Consiliului Local al Tinerilor Focşani şi un adult însoţitor.
               Art. 2 Se aprobă alocarea din bugetul propriu al Primăriei Municipiului Focşani, pe anul 2016, a sumei de 972 lei, de la subcapitolul bugetar 67.02.05.02 ”Tineret”, articol  bugetar 59.08 „Programe pentru tineret”, în vederea  participării Consiliului Local al Tinerilor Focşani la Reuniunea Regională a Consiliilor Locale ale Tinerilor,  sumă ce va fi alocată pentru acoperirea cheltuielilor de transport.
                 Art. 3 Justificarea şi decontarea cheltuielilor în ce priveşte suma alocată, se va realiza pe bază de acte doveditoare, prin Direcţia economică,  Serviciul buget contabilitate din cadrul Primăriei Municipiului Focşani.
                  Art. 4 Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare  şi Consiliul Local al Tinerilor Focşani.

       PREŞEDINTE DE ŞEDINŢĂ,

           Matişan Bogdan Emilian
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                         Eduard Marian Corhană

